KXDR qo‘mitasi: Vashington Janubiy Koreyadagi yadro qurolini demontaj qilishi lozim

Qo‘shma Shtatlar KXDR xavfsizligi uchun tahdid uyg‘otuvchi Janubiy Koreyadagi Amerika yadro vositalarini demontaj qilishi lozim. Bu haqda Shimoliy Koreyaning tinchlik bo‘yicha Milliy qo‘mitasi vakilining bayonotida ma’lum qilindi, deb yozadi “TASS”.

U Janubiy Koreya Respublikasining AQSh bilan birgalikda Pxenyanga qarshi qaratilgan harbiy manyovrlarda ishtirok etayotgan va hududida Amerikaning THAAD raketaga qarshi mudofaa tizimini joylashtirishga ruxsat bergan konservativ rejimini tanqid qildi.
Bayonotga ko‘ra, KXDR AQSh va Janubiy Koreya Respublikasi hukumatlari Shimolni bir tomonlama yadroviy qurolsizlantirish hamda Shimoliy Koreya tomonidan asossiz tahdid to‘g‘risidagi asoslantirilmagan muhokamalarini to‘xtatishi va Janubiy Koreya Respublikasi hududidagi Amerika yadro vositalari haqidagi ma’lumotlarni oshkor qilib, ularni demontaj qilishga kirishishi lozim deb hisoblaydi.
 Pentagon rahbari KXDRning yadro hujumiga kuchli va samarali javob berilishi haqida ogohlantirdi
Diqqat, diqqat! “Daryo”ning Telegram’dagi rasmiy kanali — “Toshqin ‘Daryo’” (@toshqindaryo)ga obuna bo‘lib, yangiliklardan ovozli ko‘rinishda bahramand bo‘lishingiz mumkin.